અત્યારે કેન્દ્રીય કૅબિનેટના નવ પ્રધાનો જુદાં-જુદાં કારણોસર વિદેશમાં છે. એમાંથી છ પ્રધાનો અમેરિકામાં છે. પ્રાઇમ મિનિસ્ટર મનમોહન સિંહ સહિત ટોચના પ્રધાનો આટલી સંખ્યામાં એકસાથે વિદેશમાં હોય એવું અત્યાર સુધી લગભગ ક્યારેય નથી બન્યું. વડા પ્રધાન મનમોહન સિંહ યુનાઇટેડ નેશન્સની સામાન્ય સભામાં હાજરી આપવા માટે અત્યારે ન્યુ યૉર્કમાં છે. વિદેશપ્રધાન એસ. એમ. ક્રિષ્ના પણ તેમની સાથે છે. ફાઇનૅન્સ મિનિસ્ટર પ્રણવ મુખરજી, કૉમર્સ મિનિસ્ટર આનંદ શર્મા, પાવર મિનિસ્ટર સુશીલકુમાર શિંદે અને આરોગ્યપ્રધાન ગુલામ નબી આઝાદ અત્યારે અમેરિકામાં છે. સંરક્ષણપ્રધાન એ. કે. ઍન્ટોની જપાનમાં છે. કમ્યુનિકેશન મિનિસ્ટર કપિલ સિબલ ફિનલૅન્ડમાં છે અને સ્ર્પોટ્સ મિનિસ્ટર અજય માકન ચીનમાં છે.